తెలంగాణ
తెలంగాణ రాష్ట్రం దక్కను పీఠభూమిలో భాగంగా, తూర్పు కనుమలకు పశ్చిమంగా ఉంది. ఈ ప్రాంతము సరాసరిన సముద్రమట్టం నుంచి 1500 అడుగుల ఎత్తును కలిగియుండి ఆగ్నేయానికి వాలి ఉంది. ఈ రాష్ట్రపు దక్షిణ భాగంలో ప్రధానముగా కృష్ణా, తుంగభద్ర నదులు ప్రవహిస్తుండగా, ఉత్తర భాగంలో గోదావరి నది ప్రవహిస్తున్నది. కృష్ణా, తుంగభద్ర నదులు దక్షిణమున ఈ రాష్ట్రాన్ని ఆంధ్రప్రదేశ్‌లోని రాయలసీమ నుంచి వేరుచేస్తున్నవి. ఈ రాష్ట్ర విస్తీర్ణం 1,14,840 చదరపు కిలోమీటర్లు. తెలంగాణలో భౌగోళికంగా మహబూబ్ నగర్ జిల్లా పెద్దది కాగా, హైదరాబాదు చిన్నది. తెలంగాణకు సముద్రతీరం లేదు. ఈ రాష్ట్రం కృష్ణా మరియు గోదావరి నదుల పరీవాహక ప్రాంతంలోకి వస్తుంది.
ఫ్లోరిడా
అట్లాంటిక్ మహాసముద్రం మరియు మెక్సికో ఖాతం మధ్య ఉన్న ద్వీపకల్పంలోనే ఫ్లోరిడా రాష్ట్రంలోని అధిక భాగం ఉటుంది. ఫ్లోరిడా రాష్ట్ర వైశాల్యం 1,350 చదరపు మైళ్ళు. అట్లాంటిక్ మహాసముద్రం మరియు మెక్సికో ఖాతం మధ్య ఉన్న ఏకైక రాష్ట్రం ఇదే. రాష్ట్రంలో అధిక భాగం సముద్రమట్టానికి సమానంగా ఉంటుంది. ఈ రాష్ట్రపు నేలను అవక్షేపిత నేలగా వర్గీకరించారు. 
రాష్ట్రంలోని ఉష్ణోగ్రతలు విభిన్నంగా ఉంటాయి. ఉత్తర భూభాగంలో ఉపఉష్ణమండల ఉష్ణోగ్రత దక్షిణ భూభాగంలోఉష్ణమండల ఉష్ణోగ్రత ఉంటుంది. ఈ రాష్ట్ర జంతు చిహ్నం అమెరికన్ అలిగేటర్ అనబడే పెద్ద మొసలి, ఫ్లోరిడా చిరుత మరియు మనటీ అనే సముద్ర జీవి. వీటిని ప్రపంచప్రసిద్ధమైన ఎవర్జిలేడ్స్ జాతీయ ఉద్యానవనంలో చూడవచ్చు.